kardosdrur/scandi-wiki huggingface dataset:
The Blues

The Blues er det ellevte album og andet livealbum fra den danske rockmusiker Johnny Madsen, udgivet i 1998. Det er optaget live på Krogården, Fanø.

Numre 
 "Keep On Knockin'" [live] – 2:55
 "Rock Island Line" [live] – 2:58
 "John Hurt" [live] – 3:32
 "Dust My Broom" [live] - 3:51
 "I'm A Stranger" [live] – 3:54
 "It's All Over Now" [live] – 3:58
 "Gotta Serve Somebody" [live] – 4:58
 "Mean Town Blues" [live] – 3:51
 "Long Black Veil" [live] – 4:23
 "Let It Bleed" [live] – 3:52
 "Rip It Up" [live] – 2:35
 "Highway 61" [live] – 3:11
 "Gamblin' Man" [live] – 5:48
 "Whole Lotta Shakin'" [live] – 4:07

Eksterne henvisninger 
 
 Albummets cover

Johnny Madsen-album
Album fra 1998
Jørgen Markussen

Jørgen Markussen (født 19. november 1947) er en tidligere dansk fodboldspiller.

Karriere 

Markussen spillede ti kampe på Danmarks fodboldlandshold og scorede et enkelt mål – et antal, der ikke matchede det målinstinkt, der gjorde ham til klublegende i Vejle Boldklub.

Det er hovedsageligt tiden i VB, der tegner Jørgen Markussens karriere. Det var her han blev kendt og berygtet som en særdeles farlig afslutter. Hans mange scoringer var med til at gøre klubben til Dansk Mester i 1971 – en bedrift der blev overgået i 1972, da klubben vandt "The Double" for anden gang.

Med sine 152 mål er Jørgen Markussen den næstmest scorende spiller i Vejle Boldklub's historie. Og med 324 kampe er han nummer seks på kamprekordlisten. Spilleren med flest kampe er klubbens mangeårige anfører, Gert Eg.

Jørgen Markussen har udover VB spillet for Kolding IF og den færøske klub Klaksvik.

Kilder 
 Vejle Boldklub
 The Crazy Reds 
 Peders Fodboldstatistik

Fodboldspillere fra Danmark
Fodboldspillere fra Vejle Boldklub
Kvorning

Kvorning er en by i Midtjylland med , beliggende 3 km vest for Hammershøj, 22 km vest for Randers, 5 km nordøst for Ørum Sønderlyng og 22 km øst for Viborg. Byen hører til Viborg Kommune og ligger i Region Midtjylland. I 1970-2006 hørte byen til Tjele Kommune-

Kvorning hører til Kvorning Sogn. Kvorning Kirke ligger i den sydlige ende af byen.

Faciliteter 
Kvorning Forsamlingshus har plads til 120 gæster i den store sal, som har scene, og 40 gæster i den lille sal. Der er service til 120 personer.

Historie 
Målebordsbladene viser en gruppe Tinghøje 1½ km øst for Kvorning og en Galgebakke 200 meter længere mod øst lige på den anden side af grænsen til Hammershøj Sogn.

I 1901 beskrives Kvorning således: " Kvorning (i Knytlingesaga: Kornung), ved Landevejen, med Kirke, Skole, Forsamlingshus (opf. 1894), Mølle og Teglværk."

Der var kirke, men ikke præstegård, for Kvorning Sogn var ligesom Hammershøj Sogn anneks til Vorning Sogn og havde altså ikke egen præst. Disse 3 sogne udgjorde indtil kommunalreformen i 1970 Vorning-Kvorning-Hammershøj sognekommune.

Telefoncentralen 
I Kvorning blev der i 1916 oprettet telefoncentral med 17 abonnementer. Centralen blev nedlagt i 1966, hvor de 77 abonnenter blev overført til den automatiske central i Hammershøj.

Jernbanen 
Kvorning fik trinbræt med sidespor på Mariager-Fårup-Viborg Jernbane (1927-65). På banens tracé er der anlagt en 7½ km lang asfalteret sti mellem Hyldemosevej i Hammershøj og Vingevej i Ørum. Den passerer få hundrede meter nord for Kvorning. Trinbrættet lå på vestsiden af Nymarksvej, og perronkanten er der endnu.

Noter

Eksterne kilder/henvisninger 

 Hammershøj og omegn: Kvorning Kirke 
 Kvorning Bys Hjemmeside
 Planer for Kvorning?
 SDFE kortviser: Høje målebordsblade 1842-1899 og lave målebordsblade 1901-1971

Byer i Viborg Kommune
Mohamed Abdelaziz

Mohamed Abdelaziz (محمد عبد العزيز) (født 17. august 1948 i Smara, Vestsahara - død 31. maj 2016) var en vestsaharisk politiker og guerillaleder, der siden 1976 og til sin død var formand for Frente Polisario og præsident for Den sahrawiske arabiske demokratiske republik. 

Omkring 70 lande inklusive Den Afrikanske Union anerkendte Abdelaziz som Vestsaharas legitime leder. Landet har været besat af Marokko siden 1975. Han havde siden 1990'erne arbejdet for et selvstændigt Vestsahara med diplomatiske midler, men havde aldrig udelukket en overgang til væbnet kamp.

Han levede i eksil i Sahrawi-flygtningelejrene i Tindouf-provinsen i det vestlige Algeriet.

Eksterne henvisninger 

 Mohamed Abdelaziz mødes med FNs Generalsekretær

Vestsahara
Storvorde Sejlflod Boldklub

Storvorde Sejlflod Boldklub (også forkortet SSB) er en fodboldklub i byen Storvorde. Klubben blev til 6. juni 1940, da man sammenlagde Storvorde Boldklub og Sejlflod Idrætsforening. Klubben spiller ligesom storebror AaB i spillerdragter med rød/hvide striber, dog spiller SSB med hvide shorts og røde strømper.

Klubbens førstehold spiller pt. i serie 1.

SSB råder over et moderne fodbold anlæg, med tribune, elektronisk måltavle, kunstgræsbane og flere græsbaner. Klubhuset er gennem de sidste 10 år gennem renoveret og fremstår i et nyt og moderne look.

Af kendte tidligere spillere fra SSB kan nævnes Jens Flou i 60`erne, Mogens Jørgensen i 80`erne og Ib Simonsen i 80`erne og  90`erne, samt Patrick Kristensen i 00`erne og 10`erne. Jens Flou var med til, at blive pokalmester i 1966 med en sejr på 3-1 over KB. Ib Simonsen var som anfører med til, at blive dansk mester i 1995, og Patrik Kristensen var med til, at blive dansk mester i 2008 og pokal- og dansk mester i 2014.

Referencer 
https://arkiv.dk/soeg?searchstring=SSB...

Eksterne henvisninger 
 SSB's officielle hjemmeside

Noter 

Fodboldklubber under DBU Jylland
Sejlflod Boldklub
Oxford Circus

Oxford Circus er et gadekryds i City of Westminster i London, hvor shoppinggaderne Regent Street og Oxford Street mødes. Krydset er stærkt trafikeret.

Under trafikknudepunktet findes undergrundsstationen Oxford Circus Station.

Veje i London
Ole Fritsen

Ole Fritsen (18. juli 1941 – 11. maj 2008) var en dansk professionel fodboldspiller og træner. Han spillede 6 A-landskampe for Danmark og scorede 3 mål. 

Fritsen var læreruddannet fra Jelling Statsseminarium i 1964 (fra samme årgang som Tommy Troelsen).

Fodboldkarrieren 
Ole Fritsen blev som 6-årig medlem af Brande IF og spillede her, indtil han som 22-årig skiftede til Vejle Boldklub. Efter en række gode sæsoner blev Ole VB's første professionelle spiller i udlandet.
 
Den 1. januar 1966 tiltrådte Ole Fritsen i den hollandske klub  GVAV Groningen, hvor hans professionelle karriere kom til at vare frem til den 1. juli 1971. I alt blev det til 210 kampe på GVAV Groningens bedste hold og imponerende 150 mål. De to sidste sæsoner var Ole anfører for holdet – det var første gang en udlænding var anfører for et hollandsk hold. 

I 1972 vendte Ole tilbage til Vejle Boldklub og var samme år med til at gøre klubben til  Danske Mestre. Han spillede i alt 183 kampe på VB's bedste hold og scorede 62 mål. 

Ole repræsenterede Vejle Boldklub på det danske  A-landshold seks gange. I de seks kampe scorede han tre mål. Da han spillede som professionel i Groningen, kunne han ikke spille på landsholdet samtidig, da DBU's regelsæt forbød professionelle spillere på landsholdet

Trænerkarrieren 
Efter den aktive karriere blev Ole Fritsen en kendt og respekteret træner. I tre perioder var han cheftræner i Vejle Boldklub. Først i 1981, 1982 og 1983 og anden gang i 1988 og 1989. Hans største triumf som cheftræner i Vejle oplevede Ole i 1981, da VB blev vinder af DBU's landspokalturnering. 

I 1994 påbegyndte Ole Fritsen sin tredje periode i VB, da han afløste Allan Simonsen på posten som cheftræner . 

Efter en tid som ungdomstræner, havde Ole et godt kendskab til talentmassen i klubben, der bl.a. talte Thomas Gravesen, Alex Nørlund, Kaspar Dalgas og Peter Graulund. Ud fra denne viden skabte Ole et hold, der først rykkede op i Superligaen og siden vandt sølvmedaljer og deltog i UEFA Cuppen to gange. For det fornemme arbejde modtog Ole Fritsen i sæsonen 1996/97 prisen som  Årets Træner i Danmark.

Siden blev Ole Fritsen træner i FC Fredericia, og den sidste tid hjalp han sin gamle klub Groningen som talentspejder.

Mindeord 
Ved meddelelsen om Ole Fritsens død d. 11. maj 2008 udtalte Vejle Boldklubs sportschef, Hans Lauge:

Referencer

Eksterne henvisninger 
 Vejle Amts Folkeblad: Fritsen vogtede VB-ånden fra sidelinjen 

Fodboldtrænere fra Danmark
Fodboldtrænere fra Vejle Boldklub
Fodboldspillere fra Danmark
Fodboldspillere fra Vejle Boldklub
Personer fra Vejle
TNS Gallup

Kantar Gallup (TNS Gallup) er et dansk analyseinstitut, der blev grundlagt i 1939. Det er Danmarks største og et af de mest kendte.

Gallup har sit navn efter George Horace Gallup, der opfandt meningsmålingen. I dag er Kantar Gallup dog ikke en del af The Gallup Organization, men har siden 1997 været ejet af verdens tredjestørste analyseinstitut, Taylor Nelson Sofres (TNS), der er noteret på London Stock Exchange. Kantar Gallup omsætter for 150 mio. kr. årligt.

Kantar Gallup beskæftiger foruden ca. 400 interviewere 130 fastansatte medarbejdere i selskabets danske domicili på Ydre Østerbro i København.

Kantar Gallup leverer foruden mange typer af meningsmålinger (bl.a. Berlingskes politiske indeks), tilfredsundersøgelser m.v., de officielle danske tv-seertal (TV-Meter), lyttertal (Radio-Meter) samt læsertal (Index Danmark Gallup).

Der er søsterselskaber med samme navn og ejer i flere lande.

Eksterne henvisninger 
 Kantar Gallups hjemmeside 

Etableret i 1939
Analyseinstitutter i Danmark
Valdemar Wivel

Carl Siegfried Valdemar Wivel (10. marts 1836 i København – 19. august 1873) var en dansk kgl. kapelmusikus, bror til Carl Wivel.

Wivel var søn af snedker i København Jens Christian Wivel (1802-1860) og Lovise Emilie Alvsen (1811-1858). Han var musiker i Den Kongelige Livgarde fra 1856 og var kgl. kapelmusikus (valdhorn) fra 1864 til sin død 1873.

7. august 1868 ægtede han i Vor Frue Kirke i 2. ægteskab Johanne Marie Andersen. Han fik i sit 1. ægteskab sønnen, grosserer August Wivel (1863-1936), som var far til Carl-Eilert Wivel og Svend Wivel.

Titlen på Ole Wivels erindringer Romance for valdhorn er en reference til Valdemar Wivels profession.

Referencer 

Valdhornister fra Danmark
Valdemar
Kongelige kapelmusici fra Danmark
Danskere i 1800-tallet
Personer fra København
Per Wivel

Per Wivel (4. maj 1920 i København – 3. oktober 2012 på Holmegårdsparken i Ordrup) var en dansk direktør og grosserer, bror til Ole Wivel og far til Peter Wivel, Mikael Wivel og Henrik Wivel.

Bedstefaderen August Wivel (1863-1936) grundlagde i 1902 firmaet Madsen & Wivel i København sammen med Karl Madsen (1874-1913). Per Wivel blev født i København i et velhavende borgerligt hjem. Faderen var Carl-Eilert Wivel (1891-1971), moderen Karen Margrethe Wivel, født Tafdrup.

Per Wivel blev i 1943 direktør i familiefirmaet Madsen & Wivel, der bl.a. drev Parfumerie Breining på Strøget. I 1970 blev grossistvirksomheden solgt til Oliemøllen, hvor Per Wivel fortsatte som direktør til 1977. Dette år blev han leder af Brancheforeningen for Sæbe-, Parfumeri- og Toiletartikler (SPT). Han var også tilknyttet Schous Sæbehus og gik på pension i 1988. 

Han var gift med Eva Wivel (født 1918).

10. oktober 2012 blev han begravet på Vedbæk Kirkegård, hvor også broderen Ole hviler.

Noter 
 Nekrolog i Berlingske, 6. oktober 2012.

Per
Grosserere fra Danmark
Danskere i 1900-tallet
Personer fra København
Plattyske ord og vendinger

På dansk anvendes mange ord og vendinger fra tysk. De fleste af de talrige tyske låneord i skandinavisk kommer fra plattysk, der har haft større indflydelse på dansk, end højtysk har. Det gælder navnlig håndværker- og køkkenudtryk.

Eksempler:
bom, plat: Bom, ty: Baum; en bom, træbjælke som gærde; — bemærk også bomuld = den uld der vokser på træer
bredbil, plat: Bredbiel, ty: breites Beil, Breitbeil; en bred økse til afbarkning og som bøddeløkse
brøk, plat: Brök, ty: Bruch; brøkdel i regning
dørslag, plat: Dörschlag, ty: Durchschlag; en si med store huller til brug i køkkenet
fyrtøj, plat: Fürtüch, ty: Feuerzeug; ældre tænder, lighter
isenkræmmer, plat: Isenkrämer, ty: Eisenwarenhändler; opr. jernhandler (nu med større sortiment)
styr, plat: Stür, ty: Steuer; styr, rat
vaterpas, plat: Waterpass, ty: Wasserwaage; redskab til at måle om en overflade er vand-ret
Køie Pæremarked, plat: Pier, ty: Pferde; Køge Hestemarked (altså intet med pærer) er et udtryk, der går tilbage til middelalderen. Køge er i historisk tid blevet udtalt [køi'].

Bemærk: Wikipedia er ikke en plattysk-dansk ordbog
Reuben Fine

Reuben Fine (født 11. oktober 1914 i New York City, USA, død 26. marts 1993) var en amerikansk psykolog, skakstormester og skakskribent. Han var blandt verdens bedste skakspillere fra midten af 1930'erne til slutningen af 1940'erne, hvor han opgav denne karriere til fordel for sin forskning i psykologi.

Blandt Fines bedste resultater er en delt førsteplads i AVRO turneringen 1938 med Paul Keres, der dog fik førstepladsen, fordi han havde vundet deres indbyrdes opgør 1½ – ½. Ifølge Chessmetrics' historiske ratingberegning var Fine verdens nr. et i ca. et halvt år i slutningen af 1940 og begyndelsen af 1941.

Eksterne henvisninger 

 
 Reuben Fines profil på Chessmetrics.com

Skakstormestre fra USA
Psykologer fra USA
Personer fra New York City
Hjerm

Hjerm er en stationsby i det nordlige Vestjylland med 800 husstande og , beliggende i Hjerm Sogn mellem Struer og Holstebro. Byen ligger i Struer Kommune og hører til Region Midtjylland.

I Hjerm ligger Hjerm Østre Kirke og Hjerm Vestre Kirke. Byen har en skole, som går til og med 6. klasse, en købmand og et stadion. Hjerm FIF hedder byens idrætsforening, der blandt andet har hold i volleyball, håndbold og fodbold. Hjerm FIF's bedste seniorfodboldhold spiller i DBU Jyllands serie 4. 

Fra Hjerm Station er der forbindelse mod Struer og Holstebro.

Der er flere virksomheder i Hjerm, bl.a. Humlum Brød, EL-center Vest, Bjarne Pedersen og søn, Bengtsson Auto og Traktor Service, VesterhavsOksen, Ven-po

Der er ligeledes etableret en ny Bypark på 5 ha, med et tilhørende naturhus.

Hjerm har et aktivt foreningsliv og er bl.a. kendt for volleyball; 1. weekend i januar afholdes Hjerm Cup som en tilbagevendende tradition.

Kendte bysbørn 
Skuespillerinden Grethe Sønck.
Kunstneren Lars Heiberg.
Tidligere Fiskeri og Grønlandsminister A.C. Normann. 
Fhv. borgmester i København Bo Asmus Kjeldgaard (SF).

Eksterne henvisninger 
 Struer Kommune
 hjerm.dk

Kilder 

Byer i Struer Kommune
Salo Flohr

Salomon (Salo) Flohr (  ; Født 21. november 1908 i Horodenka, Østrig-Ungarn – 18. juli 1983 i  Moskva, USSR) var en tjekkisk og senere sovjetisk skakstormester og skakskribent. Han var blandt verdens bedste skakspillere i 1930'erne.

Salo Flohr blev i 1937 udpeget af verdensskakforbundet FIDE som den næste udfordrer til verdensmesteren Aleksandr Alekhin, men FIDE havde på dette tidspunkt ingen myndighed over skakverdensmesterskabet, og før man havde fået matchbetingelserne på plads blev Flohr nr. otte og sidst i AVRO turneringen 1938, og havde dermed mistet rangen som førsteudfordrer.

Da Tyskland invaderede Tjekkoslovakiet i 1938 flygtede Flohr til Sovjetunionen, hvor han fik statsborgerskab i 1942. Hans resultater under og efter krigen nåede aldrig op på højderne fra før, og han blev ved matchturneringen VM i skak 1948, hvor man skulle finde Alekhins afløser, erstattet af Vasilij Smyslov. Han kvalificerede sig dog fra interzoneturneringen i 1948 til kandidatturneringen i 1950, hvor han sluttede på en ottendeplads. Derefter trak han sig tilbage og blev skakjournalist frem til sin død.

Eksterne henvisninger 

 
 Salo Flohrs profil på Chessmetrics.com

Skakstormestre fra Tjekkoslovakiet
Skakstormestre fra Sovjetunionen
SSB

SSB kan være en forkortelse for:
 Storvorde Sejlflod Boldklub – en dansk fodboldklub, forkortet "SSB"
 Solrød Strand Badmintonklub, forkortet "SSB"
 Single Sideband, en modulationsform indenfor radiokommunikation.
 Sydskandinavisk Klassebåd B – en dansk konstrueret og dansk bygget kapsejlads- og turbåd bygget fra 1927.
 Statistisk sentralbyrå – norsk institution for statistik
Barleben

Barleben er en kommune med omkring 9.000 indbyggere, i Landkreis Börde i den tyske delstat Sachsen-Anhalt, beliggende nord for Magdeburg og syd for Wolmirstedt ved motorvej 2 (Hannover–Berlin).
Niedere Börde

Niedere Börde er en kommune med omkring 7.500 indbyggere, i Landkreis Börde i den tyske delstat Sachsen-Anhalt. Mittellandkanalen og floden Ohre løber gennem kommunen.

Landsbyer 
Følgende landsbyer ligger i kommunen
 Dahlenwarsleben (1.410)
 Groß Ammensleben (1.450)
 Gutenswegen (749)
 Jersleben (663)
 Klein Ammensleben (736)
 Meseberg (452)
 Samswegen (1.890)
 Vahldorf (548)

(indbyggertal pr. 31. december 2003)

Bydelvåben

Weblinks
Rørt Skov

Rørt Skov er en skov og den bebyggelse, der findes herved. Skovområdet består af flere små klumper skov, der er beliggende cirka 1 km sydvest for Rørt i Odder Kommune. Langs og gennem skoven løber Rørth Skovvej, som går fra Rørt og ender på Hou-vejen ved Neder Randlev.

Skove i Danmark
Lokaliteter i Odder Kommune
Over Randlev

Over Randlev ligger i Østjylland og er en meget lille landsby i Randlev Sogn, i det tidligere Hads Herred, nu Odder Kommune i Region Midtjylland. Over Randlev udgør sammen med Neder Randlev (ca. 2 kilometer mod nord), stedet Randlev.

I landsbyen findes Randlev Kirke og Randlev Præstegård.

Ud mod Houvej i Elkær ligger Randlev Skole. Det er en lille skole med cirka 110 elever. Ved Randlev Skole ligger også RBIF's (Randlev-Boulstrup Idræts Forening) klubhus, juniorklub og børnehave.

Lokaliteter i Odder Kommune
Rose Poultry

Rose Poultry A/S skiftede navn til HKScan Denmark fra den 12. februar 2014, men Rose forblev et varemærker.

Det tidligere Rose Poultry havde afdelinger i Skovsgård og Vinderup. På fabrikkerne produceres alle former for kylling, lige fra hele kyllinger til færdigretter inden for kyllingekød til stor dagligvarekæder som Coop, Dansk Supermarked, Rema 1000, og Lidl.

Rose Poultry største dansk konkurrent var Danpo A/S.

Historie 
Virksomheden startede som en række fjerkræslagterier i 1950-erne. 

Indledningsvis var hele frosne kyllinger, der var på programmet, og kun det, men slagterier klarede sig godt. Sidenhen kom mere forædlede produkter til.

Vinderup Fjerkræslagteri 
Familien Pedersen etablerede Vinderup Fjerkræslagteri i 1935 og drev det frem til 1943, hvorefter der var en pause, indtil man igen startede i 1952 på Ålykkevej i Vinderup. Fra 1976 havde Marie Poulsen alene ledelsen af virksomheden..

I 1984 etablerede man en afdeling i Tværmose nord for Vinderup. Afdelingen overtog efterhånden alle opgaver i Vinderup, og afdelingen på Ålykkevej blev lukket.

Padborg Fjerkræslagteri 
Padborg Fjerkræslagteri blev stiftet i 1953.

Skovsgaard Fjerkræslagteri 
Familien Løth startede Skovsgaard Fjerkræslagteri i 1956 ved Brovst.

Rose Poultry 
Efter små 50 års parallelløb slog de to sig i 1999 sammen til én virksomhed med navnet Rose Poultry.

To år senere købtes Padborg Fjerkræslagteri, hvorved Rose Poultry fik endnu mere luft under vingerne.

HKScan 
Den 29. november 2010 blev Rose Poultry opkøbt af HKScan koncernen for 530 millioner kroner, som har hovedsæde i Finland.

Den 18. april 2011 lukkede Padborg afdeling på grund af mangler på kyllinger. 

Den 6. juni 2012 udbrød der storbrand i Vinderup afdeling, formentlig på grund af noget svejse­arbejde i et frysehus.  det ansloges at der er blevet ødelagt for 600 mio. kroner i skade på fabrikken. den næste dag (7. juni) blev 440 medarbejdere midlertidigt fyret

Kød 
Kødet er opdelt i forskellige klasser:
 konventionelle kyllinger
 majskyllinger 
 Himmerland kyllinger
 økologiske kyllinger

Kilder 

Kødproducenter i Danmark
Etableret i 1999
Fjerkræ
Neble (Møn)

Neble er en lille bebyggelse i Stege Sogn ca. 4 km syd-sydvest for Stege på Møn. 

Neble ligger i Vordingborg Kommune og hører til Region Sjælland. 

Neble nævnes første gang omkring 1370 som Nybøle, hvilket var det officielle navn frem til 1802. På trods af navneskiftet blev det gamle navn brugt i folkemunde, hvilket muligvis også har givet anledning til, at byen på Møn til tider benævnes Nøbølle.

Ved Neble findes jættestuen Jordehøj med adgang fra Pejdervej. En 8 meter lang gang fører ind til et 10 meter langt kammer. I 1836 blev kammeret udgravet af købmand C.F. Hage i Stege, som fandt skeletter, flinteredskaber, lerkar og ravperler. 

Nationalmuseet restaurerede højen i 1988.

Lokaliteter på Møn
Andrea Silenzi

Andrea Silenzi (født 10. februar 1966 i Rom) er en tidligere professionel italiensk fodboldspiller. Han var den første italiener, som spillede i den engelske Premier League, da han underskrev kontrakt med Nottingham Forest i 1995. Over seks sæsoner i Serie A spillede han i alt 132 kampe og scorede 32 mål for henholdsvis Napoli og Torino. Han er især kendt for sin højde samt helt unikke evne til at opsøge og skabe målchancer. Desuden huskes han for sine noget inkonsistente og svingende optrædener på fodboldbanerne, hvilket resulterede i, at hans fodboldkarriere fik nogle markante op- og nedture. Andrea Silenzi scorede 89 ligamål i løbet af hele sin karriere. Han startede sin karriere i den lokale romerske fodboldklub Lodigiani.

Karriere

Suveræn ligatopscorer i Serie B 
Senere opnåede han at blive suveræn topscorer i den næstebedste italienske liga, Serie B, som spiller for klubben Reggiana.

Hans fantastiske sæson i Reggiana medførte adskillige lukrative tilbud fra de største italienske fodboldklubber. Bl.a. viste både Inter Milano og SSC Napoli enorm interesse for at erhverve sig denne 191 centimeter høje angriber med kælenavnet Pennellone ("store pensel").

SSC Napoli som karrierens højdepunkt 
I 1990 valgte Andrea Silenzi at foretage et klubskifte til SSC Napoli, der på dette tidspunkt havde Italiens mest succesrige og beundringsværdige foldboldhold.

Tiden i SSC Napoli blev en personlig fiasko for den høje angriber, eftersom han ikke formåede at omsætte utallige målchancer til scoringer. I SSC Napoli blev det kun til 6 mål i 39 kampe i SSC Napoli's lyseblå spillertrøje.

Den gradvise nedtur 
Herefter fortsatte han karrieren i Torino F.C., som han var med til at blive italiensk pokalturneringsvinder med, for derefter at blive den første italienske fodboldspiller nogensinde i den engelske premier league, da han i 1995 kom til Nottingham Forest. 

I sin tid i England var Andrea Silenzi så hårdt ramt af skader, at han blot opnåede at spille 12 ligakampe på 2 år. Ikke et eneste mål fik han scoret i den engelske ligaturnering.

Landsholdsudtagelsen 
Andrea Silenzis eneste optræden på det italienske landhold var i en venskabskamp for de azurblå mod Frankrig i februar 1994. Italien tabte kampen 1-0. Andrea Silenzi blev indskiftet i kampens 2. halvleg.

Referencer 

Fodboldspillere fra Italien